
	Argumentai: 
Lietuvos mokslo ir studijų sistemą šiuo metu reglamentuoja 2009 metais priimtas Mokslo ir studijų įstatymas. Mokslo ir studijų įstatymo nuostatos nustato valstybinį reguliavimą, kokybės užtikrinimo principus, mokslo ir studijų institucijų steigimo, pabaigos ir pertvarkymo teisinius pagrindus, valdymą, veiklos organizavimą priežiūrą, dėstytojų, mokslo darbuotojų ir studentų teises ir pareigas, finansavimą turto valdymo, naudojimo ir disponavimo juo principus. 
Mokslo ir studijų įstatymo nuostatos taikytinos visoms mokslo ir studijų  institucijoms. Vilniaus universitetas irgi negali būti išimtis, nors jo statutas tvirtinamas įstatymu. Kitų universitetų statutai - tvirtinami Seimo nutarimais. Susiklosčius istorinėms aplinkybėms, Vilniaus universiteto statutas įstatymu buvo patvirtintas anksčiau, negu buvo priimtas Mokslo ir studijų įstatymas. Mokslo ir studijų įstatymo nuostatos yra ir turėtų būti taikomos ir šiam įstatymo projektui ir turėti viršenybės teisę, kadangi Mokslo ir studijų įstatymas yra sisteminis įstatymas ir jo nuostatos taikomos visai mokslo ir studijų sistemai, o net tik vienam universitetui, arba netaikomos vienam universitetui. 

Taigi, siekiant teisinio aiškumo, siūloma papildyti Įstatymo projekto1 straipsnį 3 dalimi, kuriame būtų įrašyta nuostata, kad šio įstatymo nuostatos Vilniaus universitetui taikomos tiek, kiek jos neprieštarauja Lietuvos Respublikos mokslo ir studijų įstatymo nuostatoms. Jau egzistuoja panaši patirtis. Tokia nuostata yra įrašyta į Viešųjų įstaigų įstatymo 1 straipsnio 2 dalį, kurioje nustatyta, kad Įstatymo nuostatos valstybinėms mokslo ir studijų institucijoms, kurių teisinė forma yra viešoji įstaiga, taikomos tiek, kiek jos neprieštarauja Lietuvos Respublikos mokslo ir studijų įstatymui. 
Pasiūlymas: 
Siūloma papildyti Įstatymo projektą 1 straipsnį 3 dalimi ir ją išdėstyti  taip:

„ 3. Šio įstatymo nuostatos Vilniaus universitetui taikomos tiek, kiek jos neprieštarauja Lietuvos Respublikos mokslo ir studijų įstatymui.“

